[{"text_idx": "#000000", "text": "2021: aasta ta\u0308is to\u0308o\u0308d & saavutusi"}, {"text_idx": "#000001", "text": "Aasta viimasel pa\u0308eval vaatasime tagasi 2021. aastale. Kultuuripealinna protsessi edukas la\u0308bimine, o\u0303petajate koolitamine, sotsiaalse ettevo\u0303tte Ko\u0308o\u0308men arendamine ja palju muid tegevusi, mis tehtud said. Meie tegevustes osales u\u0308le 700 inimese! Tahame mo\u0303tteid tehtust jagada ka teiega, ja oleme ta\u0308nulikud ko\u0303igile, kes sel aastal kaasa tegid ja ja\u0308a\u0308me ro\u0303o\u0303muga ootama uusi kohtumisi ja\u0308rgmisel aastal!"}, {"text_idx": "#000002", "text": "Me tahame, et mujalt Tartusse tulnud inimesed tunneksid end Tartus koduselt. Me tahame ka, et u\u0308ksteise ko\u0303rval samas linnas elavad inimesed tunneks u\u0308ksteist paremini. Sellepa\u0308rast viisime 2021. aastal ellu mitmeid su\u0308ndmusi ja programme, mis pakkusid sisevaadet eesti kultuuri ja to\u0303id kokku u\u0308histe huvidega inimesed, olgu see raamatuid vahetades vo\u0303i u\u0308heskoos Lo\u0303una-Eestit avastades. Kokku sai nendest osa u\u0308le 400 inimese. Meie ro\u0303o\u0303muks na\u0308itas meie tegevuse mo\u0303ju hindamine, et mitmed avastatud kohad said hiljemgi osalejate poolt ku\u0308lastatud ja mo\u0303ned tekkinud tutvused on ja\u0308a\u0308nud kestma!"}, {"text_idx": "#000003", "text": "Suvel sai la\u0308bi ka Tartu 2024 arendusprotsess, milles osalesime oma Maailma Maaliini ideega, et meie idee jo\u0303uaks kultuuripealinna po\u0303hiprogrammi. 19. mai o\u0308o\u0308sel me ei maganud \u2013 kas ko\u0303ik oluline on ikka meie ettepanekus sees? Kas midagi peaks veel paremini so\u0303nastama? Juuni lo\u0303pus otsuskirja lahti tehes hoidsime hinge kinni: milline on aasta pikkuse suure to\u0308o\u0308 tulemus? Ja ... hurraa! Maailma Maaliin, loomeno\u0303ukogu hinangul \u201cintrigeeriv programm, mis toob kokku regiooni elanikud, ra\u0308ndegrupid ja rahvusvahelise publiku\u201d, saab olema osa Euroopa kultuuripealinna Tartu 2024 ametlikust programmist! La\u0308hiaastatel saate sellest veel palju kuulda ja ehk ka vo\u0303imaluse selle loomises kaasa lu\u0308u\u0308a!"}, {"text_idx": "#000004", "text": "Ko\u0308o\u0308men, sotsiaalne ettevo\u0303te, mis toob toidulauale po\u0303nevaid maitseid!"}, {"text_idx": "#000005", "text": "Ko\u0308o\u0308mne meeskond muutus suuremaks: kahele koka asemel on meil nu\u0308u\u0308d neli ja oleme saanud ka suuri vo\u0303i ajaliselt kattuvaid tellimusi vastu vo\u0303tta! Kuna lisaks cateringile ja toidukoolitustele avasime sel aastal Tartu kesklinnas ka va\u0308ikese take-away kohviku, saab nu\u0308u\u0308d Ko\u0308o\u0308mnest ka mugavalt la\u0308bi astuda! Suvel aga pakkus Ko\u0308o\u0308men koos toiduentusiastidest uussissera\u0308ndajatega Autovabaduse puiesteel autentseid eksootilisi maitseid maailma eri nurkadest ja nii sai puiesteel ha\u0308ngides nautida lisaks tavapa\u0308rasele valikule ka India, Hiina ja Vietnami toite ja osaleda po\u0303nevates to\u0308o\u0308tubades. Aita\u0308h ko\u0303igile, kes kaasa tegid!"}, {"text_idx": "#000006", "text": "Et Eesti koolide to\u0308o\u0308 ra\u0308ndeperedega lihtsam ja tulemuslikum oleks, viisime la\u0308bi kaks koolitustsu\u0308klit haridusto\u0308o\u0308tajatele. Koolitustes osales 105 o\u0303petajat, koolijuhti ja tugispetsialisti 22 Eesti koolist ja tervenisti 99 neist la\u0308bisid 32 tunni pikkuse koolituse ta\u0308ies ulatuses! Koolitusel puudutasime va\u0308ga erinevaid teemasid, alates o\u0303ppemeetoditest, mis va\u0308iksema eesti keele oskusega o\u0303pilaste puhul paremini to\u0308o\u0308tavad kuni vaimse tervise ning kogukonna ja kooli suheteni."}, {"text_idx": "#000007", "text": "Aita\u0308h ko\u0303ikidele osalejatele ja koolitajatele, samuti uussissera\u0308ndajatele, kes oma kogemusi jagasid! Oleme edaspidigi koolituste ja no\u0303uga valmis panustama sellesse, et Eesti koolis oleks ko\u0303igil tore, nii ra\u0308ndelastel ja nende vanematel kui ka haridusto\u0308o\u0308tajatel! Vaata ka meie koolidele mo\u0303eldud veebilehte, mis ta\u0308ieneb pidevalt!"}, {"text_idx": "#000008", "text": "2021 aasta teisest poolest oleme pakkunud teistest riikidest tulijatele vo\u0303imalusi leida endale Tallinnas, Tartus ja Pa\u0308rnus vabaaja tegevust ja vo\u0303rgustikku spordi kaudu. Aasta viimase nelja kuuga sai korraldanud 10 su\u0308ndmust, milles osales umbes 250 inimest, nii va\u0308ljastpoolt Eestit kui ka kohalikke inimesi. U\u0308heskoos sulgpalli ma\u0308ngides, vibu lastes vo\u0303i uisutades on lihtsam ka Eesti u\u0308hiskonda sisse elada ja leida uusi tuttavaid!"}, {"text_idx": "#000010", "text": "Meie 5 aastat kestnud tegutsemise ajal on meie jaoks alati oluline olnud meie tegevuse mo\u0303ju. Selleks, et veelgi paremini osata seda hinnata, to\u0308o\u0308tasime koos Rakendusliku Antropoloogia Keskuse ja Stories for Impact va\u0308lja metoodilise raamistiku, millega su\u0308steemsemalt uurida, kellele ja mida meie to\u0308o\u0308 annab ja mida saaks paremaks teha. Meil oli hea meel, et paljud meie tegevustest osa saanud u\u0308tlesid, et Tartu on nu\u0308u\u0308d neile rohkem tuttav, et nad tunnevad end rohkem kohalikena! See on ka tore, et saime pakkuda osalejatele uusi kogemusi ja pakkuda vaheldust igapa\u0308evategevustele. Saime ka kinnitust sellele, et peame rohkem to\u0308o\u0308d tegema selle nimel, et meie pakutavad su\u0308ndmused Tartu eestikeelse publikuni jo\u0303uaks. Aita\u0308h ko\u0303igile, kes leidsid aega meile tagasisidet anda, teie abil saame paremaks muutuda!"}, {"text_idx": "#000011", "text": "Spordiprogramm \u2018Siin me oleme\u2019 otsib analu\u0308u\u0308sipa\u0308eva la\u0308biviijat\nSpordiprogramm \u2018Siin me oleme\u2019 otsib mo\u0303jueksperti\nTule meile to\u0308o\u0308le kogukonnasu\u0308ndmusi korraldama!"}]